open-index/open-wikipedia-markdown huggingface dataset:
Meta, Inc.

**Meta Platforms, Inc.**, kjent som **Facebook, Inc.** fram til 28. oktober 2021, er eit amerikansk fleirnasjonalt teknologikonsern med hovudkontor i Menlo Park, California. Det er morselskapet til Facebook og dotterselskapa til tenesta. Det er eit av verdas mest verdifulle selskap og er rekna som ein av «dei fem store» IT-selskapa i USA, saman med Amazon, Alphabet, Apple og Microsoft. Selskapet genererer dei fleste av inntektene ved sal av annonseplasseringar til marknadsførarar.

Meta tilbyr andre produkt og tenester, inkludert Facebook Messenger, Facebook Watch og Facebook Portal. Det har også kjøpt opp Giphy og Mapillary, og eig 9,99&nbsp;% av aksjane i Jio Platforms.

I oktober 2021 rapporterte medium at morselskapet til Facebook hadde planar om å endre namnet til å «reflektere fokuset på å byggje opp eit metavers». Selskapet skifta namn til Meta seinare same månad, den 28. oktober. Namnet «Meta» kjem av gresk og tyder 'bortanfor', som indikerer det futuristiske motivet bak.

## Kjelder

## Bakgrunnsstoff
*
Maren Agdestein

**Maren Agdestein** () er ein norsk forfattar og bloggar oppvaksen i Asker. Ho har ei mastergrad i medievitskap frå Universitetet i Bergen, og gjekk ut frå Forfatterstudiet i Bø i 2006

Agdestein er aktiv bloggar på nettstaden Spillpikene.no, der ho skriv om videospel. Ho har òg jobba som spelmeldar i VG, Adresseavisen og Natt&Dag, og har særleg skrive om kvinner og videospel. 

Ho debuterte med boka *Dataspill* på Cappelen Damm i 2011. Utgivinga er forfatta saman med Bår Stenvik og illustrert av Rune Markhus, og fekk gull i kategorien Fakta og oppslag/Barne- og ungdomslitteratur på prisutdelinga Årets vakreste bøker i 2012. 

## Bøker

* 2011: *Dataspill* (Cappelen Damm). Utgjeve saman med Bår Stenvik og illustrert av Rune Markhus. ISBN 978-82-02-34362-0

## Kjelder

**Denne artikkelen bygger på «[[:nb:Maren Agdestein|Maren Agdestein]]» frå ,  den 29. oktober 2021.*  
 
## Bakgrunnsstoff

* Spillpikene
* Nettpresentasjon

* Årets venaste bøker 2012 (Aftanposten.no 29.03 .12)
FA-cupfinalen i fotball 1962

**FA-cupturneringa i fotball 1962** vart avslutta med finale på Wembley stadion i London 5. mai 1962. Framfor 100&nbsp;000 tilskodarar vann tittelforsvarar Tottenham Hotspur frå London sin fjerde FA-pokal ved å slå Burnley FC med 3 – 1.

### Kampen
Jimmy Greaves gav Tottenham leiinga i det 3. minutt. Fem minutt ut i andre omgang utlikna Jimmy Robson for Burnley. Tottenham slo omgåande tilbake ved Bobby Smith. Kaptein Danny Blanchflower sikra sigeren på eit straffespark, ti minutt før slutt. 

**Tottenham** sitt vinnarlag: Bill Brown, Peter Baker, Maurice Norman, Dave Mackay, Ron Henry, Danny Blanchflower (kaptein), Terry Medwin, John White, Bobby Smith, Jimmy Greaves og Cliff Jones. 

**Burnley** mønstra: Adam Blacklaw, John Angus, Alex Elder, Jimmy Adamson (kaptein), Tommy Cummings, Brian Miller, John Connelly, Jimmy McIlroy, Ray Pointer, Jimmy Robson og Gordon Harris

Jom Finney var dommar.

## Kjelder

**Denne artikkelen bygger på «[[:en:1962 FA Cup Final|1962 FA Cup Final]]» frå ,  den 29. oktober 2021.*
Astrid E. Kruse Andersen

**Astrid Eline Kruse Andersen** () var ein norsk fysioterapeut. Ho var ein pioner innan fødselsførebuande arbeid i Noreg, og gav ut boka *Å få barn* i 2005. 

Ho gifta seg i 5. juli 1951 med Bjørn G. Andersen (1924–2012) og dei fekk 4 barn. Ho er dotter av lærar og sokneprest Just Kruse (1886–1962) og Grete Eline Kruse (1893–1959), søster til Erling O. Kruse (1922–2016), kusine til Birger Tvedt (1910–2002) og svigerinne til Aksel Aarhaug (1921–2000).

## Barndom
Kruse Andersen voks opp i Oslo og kom til Svalbard med familien i 1935. Faren var prest og skulemeister i Longyearbyen. M.a. starta og leidde ho der den nordlegaste speidartroppen i verda, ei livslang interesse som førte til at ho møtte dåverande prinsesse Elizabeth under krigen. Skolegangen vart avbroten av 2. verdskrigen, då familien vart evakuert under dramatiske omstende til Skottland i 1941. Ho heldt fram skulegangen ved St. Dennis jenteskule i Edinburgh, som på dette tidspunktet var evakuert til Drumlanrig Castle i Dumfries i Skottland, og tok etter kvart høgare utdanning i England.

## Utdanning
Kruse Andersen er utdanna innan fysisk fostring av barn og unge ved Liverpool Physical Training College, og tok eksamen som fysioterapeut ved Royal Southern Hospital i England. Begge stader vart det gitt undervisning i fødselsførebuingar og barselgymnastikk. Utdanninga vart avslutta med øvste avdeling ved Gymnastikkskolen (i dag Idrettshøgskolen) i Oslo og etterutdanning ved Oslo Ortopediske Institutt (i dag Statens Fysioterapihøgskole).

## Karriere
Professor Jørgen Løvset (1896-1981) ved Kvinneklinikken i Bergen oppmoda Kruse Andersen til å søket stillinga som fysioterapeaut her og ho leidde barselgymnanastikken ved Kvinneklinikken. Ho undervite om fødselsførebuingar og barselgymnastikk for jordmordelevane i Bergen og leidde treningsgrupper med dei. Ho vart overflytta og underviste i fødselsførebuingar og barselgymnastikk ved Oslo Ortopediske Institutt (i dag Statens Fysioterapihøgskole) der ho òg starta opp dei første «svangerskapskursa» i Noreg i 1951. Ho var sidan ei drivande kraft i dette arbeidet i Noreg med utstrekt kursing og foredragsverksemd for helsepersonell. Også når ho var med ektemannen Bjørn G. Andersen under stipendiatperioden hans ved Yale University, og ho jobba som fysioterapeut ved Grace New Haven University Hospital, var svangerskapskurs på dagsordenen. Kruse Andersen forelas i periodar ved Statens Jordmorskole og Statens Fysioterapiskole i Bergen etter at familien flytta dit. I ei årrekkje dreiv ho fødselsførebuande kurs og barseltrening både i Bergen, Oslo og Asker, og var ein av pionerane innanfor dette arbeidet i Noreg.

## Kjelder

**Denne artikkelen bygger på «[[:nb:Astrid E. Kruse Andersen|Astrid E. Kruse Andersen]]» frå ,  den 29. oktober 2021.*  

## Litteratur

* Andersen, Astrid E. Kruse (2005). Å få barn. Oslo: Kolofon. s. 1-91. ISBN 97-88230001-31-8. 
* 
* Kruse, Bård (1988). Kruseboka. Sandefjord. s. 1-274.
Krasnaja Poljana

**Krasnaja Poljana** (russisk Красная Поляна, 'Den raude glenna' eller 'Den vakre glenna') er ein skistad nordaust for Sotsji i Russland. Han ligg under administrasjonen til Sotsji. Staden hadde 4 772 innbyggarar ved byrjinga av 2015.

Under Vinter-OL 2014 blei det halde konkurransar i langrenn, skiskyting, alpint, snowboard og fleire i Krasnaja Poljana. Det alpine anlegget blir kalla Roza Chutor (*Роза Хутор*) og ligg cirka 6 km aust for sjølve Krasnaja Poljana.

## Kjelder

**Denne artikkelen bygger på «[[:sv:Krasnaja Poljana|Krasnaja Poljana]]» frå ,  den 29. oktober 2021.*  

## Bakgrunnsstoff
*
Kokosjnik

**Kokosjnik** (av russisk *коко́шник*) er eit tradisjonelt russisk hovudplagg. Hovudplagget blir brukt av kvinner til ein sarafan og er eller var mest vanleg i dei nordlege regionane, frå 1500-talet og framover. Plagget har variert i stil og utforming, men dei fleste assosierer det med eit høgt hovudplagg med ein tverrstilt halvmåneforma topp eller kam. Plagget er dessutan ofte rikt dekorert.

Historisk blei kokosjnik berre brukt av gifte kvinner, og håret skulle vera heilt tildekka. Ugifte kvinner brukte *povjazka*, som var open bak, men elles ganske lik.

Då fyrstinne Olga Konstantinovna Orlova av slekta Beloselskij-Belozerskij tredde inn i ballsalen i Vinterpalasset i St. Petersburg, under maskeradeballet der den 13. februar 1903, bar ho ein gigantisk halvmåneforma kokosjnik. Hovudplagget var besett med edelsteinar og brodert med over tusen ferskvassperler, som truleg stammar frå elvemuslinger (*Margaritifera margaritifera*) fanga i vassdraga rundt Kvitsjøen.

## Sjå òg
*Hornlue

## Kjelder

**Denne artikkelen bygger på «[[:nb:Kokosjnik|Kokosjnik]]» frå ,  den 29. oktober 2021.*  

## Bakgrunnsstoff
Sarafan

**Sarafan** (russisk сарафа́н) er ein kjoleforma kvinnedrakt som var vanleg i Det russiske keisarriket frå rundt 1700 fram til den russiske revolusjonen i 1917. Sarafan er ein type stroppekjole; han består av eit livstykke som ofte er ettersitjande, utan erme, men med stroppar eller band over skuldrene. Dette er sydd fast til eller brukt saman med eit vidt skjørt. Plagget er ofte fargerikt og pynta med mønstra bordar. Drakten blir tradisjonelt brukt over ein bluse og ofte i lag med forkle. I dag inngår plagget i russiske folkedrakter.

## Galleri

Russian dress female 02 (Ferapontov).jpg|Raud sarafan
Russian folk dress (VMDPNI) 06 1 by shakko.jpg|Folkedrakt av sarafan, bluse og forkle frå Moskva oblast
Праздничный костюм однодворки XIX века, Луганский краеведческий музей.jpg|Festdrakt frå Lugansk frå 1800-talet
Russian peasant girls in front of a traditional wooden house in Kirillov.jpg|Russiske bondejenter ved elva Sjeksna nær landsbyen Kirillov fotografert av Sergej Prokudin-Gorskij 1909. Jenta i midten ber sarafan av brokade.
Fil:Ivan Bilibin 028.jpeg|Illustrasjon av Ivan Bilibin (1876-1942) til det russiske folkeventyret *[[Maria Morevna]]*. Alle jentene er teikna med tradisjonelle sarafanar. Mennene har òg russiske folkedrakter, blant anna med kosovorotka («russarskjorte»).


## Kjelder

**Denne artikkelen bygger på «[[:nb:Sarafan|Sarafan]]» frå ,  den 29. oktober 2021.*  

## Bakgrunnsstoff
Kosovorotka

**Kosovorotka** (russisk косоворо́тка, av *koso*, 'skrå', og *vorotnik*, 'krage') er ei vid, sid skjorte med lange erme, låg ståkrage i halslinninga og frontopning med knappar litt til venstre og halvveges ned på brystet. Kosovorotka er del av den tradisjonelle folkedrakten for menn i Russland. Skjorta blir vanlegvis boren over buksene og har ofte eit tøybelte med frynsar knytt på den venstre sida til beraren. Finare skjorter er ofte dekorerte med broderi i form av slaviske ornament langs kantar, på erma, brystet og kragen.

## Historikk

### Kosovorotka
Kosovorotka blei tidlegare brukt både som arbeidskittel og stasskjorte, som ytterplagg på sommaren, eventuelt saman med vest, eller som inneplagg eller undertrøye, til dømes under ein fotsid kaftan eller kortare jakke. Plagget blir no berre brukt som festplagg og i oppvisingar med folkekultur og liknande.

### Liknande skjorteplagg

#### Tolstovka
Kosovorotka er òg omtalt som *tolstovka* («Tolstoj-skorta») etter diktaren Lev Tolstoj som ofte kledde seg i tradisjonell bondedrakt med vid, sid skjorte på dei gamle dagane sine.

#### Rubasjka
Tradisjonelle «russarskjorter» og tunikaforma kjolar kan òg kallast *rubasjka* (рубашка, «skjorte») eller *rubakha*  på russisk. Snitt, fargar og materialar har variert. Opninga føre har ofte òg vore sentrert, ikkje berre på sida, men vanlegvis ikkje heilt ned som på jakker og «vestlege» skjorter.

#### Gymnasterka
Russiske soldatar brukte gymnasterka, «russarblusar» som sommaruniform allereie før fyrste verdskrigen. Opphavleg var desse ofte kvite, men dei fekk seinare ein kamuflerande feltfarge. Troppar i Den raude armeen bar òg slike kitlar frå 1920- til 1950-talet. Plagga fekk etter kvart både praktiske brystlommer, nedfelt krage og skulderklaffar.

#### Sorosjka
Ulike variantar av vide «bunadskjorter», gjerne kvite, broderte og med belte, finst i mange slaviske folkedrakter. Ein liknande kittel med broderi er til dømes den ukrainske sorosjka (i fleirtal *sorosjki*; Сорочка på russisk blir bruka om «underskjorte», «nattskjorte», «nattkjole» og liknande).

## Sjå òg

* Gymnasterka, russisk uniformsbluse
* Skjorte
* Trøye
* Bluse
* Kittel
* Busserull, arbeidskittel
* Kurta, laus sørasiatisk kjortel eller skjorte brukt av kvinner og menn

## Kjelder

**Denne artikkelen bygger på «[[:nb:Kosovorotka|Kosovorotka]]» frå ,  den 29. oktober 2021.*  
 

## Bakgrunnsstoff

* Om tradisjonell russisk klesdrakt (på engelsk)
Hakke Hakkespett

**Hakke Hakkespett** (engelsk **Woody Woodpecker**) er ein amerikansk teiknefilmfigur som opptrer i 194 teiknefilmar av den amerikanske animatøren Walter Lantz som blei produserte for Universal Studios  mellom 1940 og 1972. Figuren er maskot i temaparken Universal Studios Hollywood. Hakke Hakkespett har fått ei stjerne på Hollywood Walk of Fame.

Hakke Hakkespett er ein hakkespett med menneskelege trekk og har mykje til felles med kvitbrynsvartspett, både i fysisk framtoning og i den kjende latteren sin. Inspirasjonen til figuren skal likevel ha kome frå ein eikespett som forstyrra Walter Lantz og kona hans Grace under bryllaupsreisa deira til June Lake i California i 1940.  Ein hakkespett av denne typen heldt dei vakne med bråk utanfor hytta deira om natta, og då det begynte å regna fann dei ut at han hadde hakka hol i taket til hytta. Walter ville helst skyta fuglen, men Gracie føreslo at han skulle laga ein teiknefilm om han i staden.

Hakke Hakkespett blei skapt i 1940 av Lantz og storyboardkunstnaren Ben Hardaway, som tidlegare hadde utvikla karakterane Bugs Bunny (Snurre Sprett) og Daffy Duck, ved Warner Bros. Cartoons. Utforminga og eigenskapane til hakkespetten utvikla seg i løpet av åra, frå ein galen fugl med skrikande utforming til ein meir raffinert karakter som likan meir på Chuck Jones sin versjon av Bugs Bunny. 
Hakke Hakkespett fekk fyrst røyst av Mel Blanc, som blei etterføgd i kortfilmane av Danny Webb, Kent Rogers, Dick Nelson Ben Hardaway og til slutt Grace Stafford, kona til Walter Lantz.

## Galleri

Woody Woodpecker HWoF Star.jpg|Woody Woodpecker-stjerna på Hollywood Walk of Fame


## Kjelder

**Denne artikkelen bygger på «[[:nb:Hakke Hakkespett|Hakke Hakkespett]]» frå ,  den 29. oktober 2021.*  
**Denne artikkelen bygger på «[[:en:Woody Woodpecker|Woody Woodpecker]]» frå ,  den 29. oktober 2021.*
Valenki

**Valenki** (russisk валенки, «tovestøvler», eintal *valenok*)  er tradisjonelle russiske vinterstøvlar laga av filt. Varme skor, støvlar og støvlefôr av filt kan òg kallast **katankar** (eventuelt i fleirtalsforma *katanka*), **kartankar** (eventuelt *kartanka*, i eintal *kartank*) på russenorsk og i dialektar i Finnmark og **tova ullfot**, **labbar** og anna på norsk. 

## Valenki og katanka

Støvlane er tova fullstendig av ull og manglar solar, men er slitesterke. Dei gjev god isolasjon mot vintertemperaturar ned mot førti kuldegradar. Støvlane er ikkje vasstette, og blir ofte brukt med kalosjar (gummisko) utandørs. Dei kan brukast både ute og inne.

Det er stor produksjon av valenki i Russland. Det er òg fleire små valenki-museum, blant anna i den vesle byen Mysjkin. I Finnmark kan ein bruka katanker når det er kaldt, og desse er vanlegvis laga i Russland.

Kartanka blir tova av saueull og blir brukt med overtrekkssko eller fotposar. Kartanka blir òg brukt som filttøflar inne i skallar, samisk fottøy av reinsdyrskinn som tradisjonelt i staden blei isolert med sennegras. 

Andre definerer katankar som «en stivere utgave av *dosso*, en tovet ullfiltsokk som brukes i skaller.» Nemningane har kome inn i norske dialektar i nord gjennom kontakten med nabofolk. På russisk kan filtstøvlane *valenki* òg kallast *katanki*. «Dosso» kjem av ordet *tosso* som på finsk og kvensk kan brukast om 'tøffel' eller 'sko'.

## Sjå òg

* Filttøflar, tovesko, varme tøflar av filt
* Skallar, samiske skinnstøvlar
* Kamikkar, tradisjonelle grønlandske støvlar
* Lapti, tradsjonelle russiske bastsko
* Sapogi, russiske langstøvlea (skaftestøvlar)

Andre russiske vinterplagg:

:* Telogreika, vattert bomullsjakke
:* Usjanka, russisk loslue i pels
:* Afghanka, den russiske hæren sin uniform i Den afghansk-sovjetiske krigen 1978–1989

## Galleri

RIAN_archive_604297_Ersatz_winter_boots.jpg|Tysk og russisk soldat etter kampane om Stalingrad under andre verdskrigen i 1943. Russaren til høgre har varme valenki på føtene, den tyske krigsfangen har improvisert fottøy som minner om lapti, tradsjonelle russiske bastsko.
Finnish-lotta-svard-watching-the-skies-winterwar.png|Lotte i Lotta Svärd, ein frivillig paramilitær hjelpeorganisasjon i Finland, speidar etter sovjetiske fly under vinterkrigen i 1940. I tillegg til ein kraftig pelsfrakk har ho filtstøvlar på føtene.


## Kjelder


**Denne artikkelen bygger på «[[:nb:Valenki|Valenki]]» frå ,  den 29. oktober 2021.*  

## Bakgrunnsstoff

* Om valenki (på engelsk)
Zakuski

**Zakuski** (frå russisk fleirtal закуски ; eintal *zakuska*, закуска; polsk **zakąski**, **zakąska**; ukrainsk **закуска**, **закуски** ) er eit koldtbordmåltid frå russisk matkultur og andre slaviskspråklege land. Det kan vera sin eigne rett eller som følgje til vodkashot eller liknande. Ordet betyr bokstaveleg 'nokoå bita etter'. Det stammar truleg frå ei blanding av slaviske, viking-nordiske og orientale kulturar i Kievriket og liknande, som Novgorod-republikken.

## Tradisjonar

Tradisjonen med zakuski er knytt til svensk og finsk *brännvinsbord*, som også var opphavet til moderne smörgåsbord eller koldtbord, og til meze frå Det osmanske riket og andre kulturar frå Midtausten. Til forskjell frå skandinaviske koldtbord blir ikkje zakuski servert som buffet, men på spiesbordet. Zakuski kan både vera ein forrett og eit måltid i seg sjølv. Russiske adelege kunne ha zakuski klar i husa sine til langvegsfarande besøkande som ofte kunne dukka opp uventa. Ved festar og bankettar blei det ofte servert zakuski i eit eige rom ved sida av spisesalen, eller på eit eige bord i spisesalen. Tradisjonen spreidde seg etterkvart til andre lag av samfunnet og heldt fram i sovjettida. Då blei det vanleg å servera måltidet på spisebordet ettersom ein ikkje hadde andre stader å servera det på. Zakuski blei dermed fyrsteretten i ein festmiddag.

I dag kan ein servera zakuski ved bankettar, middagsselskap, festar og liknande i land som tidlegare var del av Tsar-Russland. 

Typiske zakuskirettar kan vera kaldt, preservert kjøt og fisk, salatretter, kholodets, pirogar eller pirozjki, ulike sylta grønsaker som tomat, raudbete, agurk, sauerkraut, sopp, deviled egg, ost, kaviar, kanapéar, smørbrød og anna brød.

## Galleri

File:Vodka with pickled cucumber.jpg|Sylteagurk og klar vodka
File:Essen russische Speisen 03 (RaBoe).jpg|*[[Pirozjki]]*, sylta tomato, salat
File:Holodets.jpg|Ukrainsk *[[kholodets]]*
File:Zakouskis aux sprats.JPG|Kanapéar med sardin
File:Olivier Russian salad made to the Hermitage restaurant recipe.jpg|Russisk salat
File:Aringa-marinato.jpg|Sylta sild
File:Cavolo salato.jpg|Sauerkraut-salat
File:Selidi pod shuboi.jpg|Sildesalat
File:Sushi_Made_from_Salo.jpg|Brød med salo
File:Julienne.jpg|*Julienne*
File:Squash Caviar.jpg|*Kabatsjkova ikra*
File:2013. Фестиваль славянской культуры в Донецке 939.jpg|Kolbasa (pølser)


## Sjå òg
* Antipasto
* Cicchetti
* Meze
* Tapas
* Zacuscă

## Kjelder

**Denne artikkelen bygger på «[[:en:Zakuski|Zakuski]]» frå ,  den 29. oktober 2021.*  
 
## Bakgrunnsstoff
* Entertaining from Ancient Rome to the Super Bowl: An Encyclopedia. pp.&nbsp;437–438.
Ishockeyspelaren Mads Hansen

**Mads Hansen** () er ein norsk profesjonell ishockeyspelar fødd i Oslo. Han har vore landslagstrenar for U18-laget til Noreg. Hansen har tidlegare spelt for Vålerenga Ishockey og moderklubben Manglerud Star i GET-ligaen, for Hammarby IF og IK Oskarshamn i Hockeyallsvenskan og for Brynäs IF i den svenske Elitserien.

## Referansar

**Denne artikkelen bygger på «[[:nb:Mads Hansen (ishockeyspiller)|Mads Hansen (ishockeyspiller)]]» frå ,  den 30. oktober 2021.*  

## Bakgrunnsstoff
* Mads Hansen ved eliteprospects.com
*
Alexandra Beverfjord

**Alexandra Haugland Beverfjord** () er ein norsk redaktør, journalist og forfattar. Ho vart ansvarleg redaktør og administrerande direktør i *[[Dagbladet]]* i april 2018.

## Journalisme
Beverfjord starta journalistkarrieren  i *[[Adresseavisa]]* i Trondheim der ho jobba meir eller mindre samanhengande frå 1996 til 2001. 
I 2001 vart ho tilsett i *Dagbladet*. Beverfjord er utdanna innan sosialantropologi, med mastergrad frå Noregs teknisk-naturvitskaplege universitet i 2002 på ei oppgåve om rehabilitering av unge rusmisbrukarar.
Ho vart utgåvesjef for Dagbladet Magasinet i 2005, og var nyheitsredaktør i Dagbladet 2010 til 2013.

1. oktober 2013 vart ho reportasjeredaktør i NRK Nyheiter, og var ein av fire redaktørar som leia nyheitsdivisjonen i rikskringkastinga. I oktober 2015 overtok ho som nyheitsdirektør i NRK Nyheiter etter Per Arne Kalbakk.

## Forfattar
Alexandra Beverfjord er forfattar ved sida av journalist- og redaktørgjerninga. Ho debuterte med romanen *Kretsen*, der handlinga var lagt til eit journalistmiljø i hovudstaden. I 2011 vart ho tildelt «Maurits Hansen-prisen - Nytt Blod» for debutromanen.

## Bibliografi

* *Det bor et barn i mitt hjerte* (2009) Med Atle Dyregrov og Aida Løver. ISBN 978-82-05-38471-2
* *Kretsen* (2010) ISBN 978-82-05-40105-1
* *Kronprinsen* (2012) ISBN 978-82-05-43011-2

## Kjelder

**Denne artikkelen bygger på «[[:nb:Alexandra Beverfjord|Alexandra Beverfjord]]» frå ,  den 30. oktober 2021.*  

## Bakgrunnsstoff

* Intervju med Alexandra Beverfjord
Wasim Zahid

**Wasim Zahid** () er ein norsk lege som er spesialist i indremedisin og kardiologi. Zahid har ph.d.-grad i same fagfelt. Han er skribent, foredragshaldar og forfattar, og har særleg skrive om helse og integrasjon. Han fekk nok stemmar i kommunevalet 2019 til å rykka frå opp 43. til 8. plass. Med dette vart han nummer åtte i kommunestyret til Bærum Arbeidarparti.

## Bakgrunn
Wasim Zahid har norsk-pakistansk bakgrunn der foreldra innvandra til Noreg frå Pakistan.

Zahid studerte medisin ved Universitetet i Oslo. Zahid gjennomførte spesialiseringa si innan generell indremedisin og kardiologi frå Drammen sjukehus, (2005 – 2010) og Oslo universitetssjukehus, Rikshospitalet (2010-2016). I oktober 2016 fullførte han doktorgrada si om bruk av ultralyd ved hjartesjukdom. Han er overlege og kardiolog på hjarteavdelinga på Drammen sjukehus. Han har vore nestleiar i tankesmia Minotenk, og medlem av Forum for sosial- og helsetenester ved migrasjon (SOHEMI) Det rådgivande organet til helsedirektoratet innanfor minoritetshelse. Han er styremedlem i Amnesty International Noreg.

## Forfattarskap og media
Zahid er aktiv på Twitter og har vorte omtalt som «Twitter-legen». Han har gitt ut boka *På liv og død : en leges bekjennelser*, som gjennom ulike pasienthistorier beskriv korleis det er å vera lege i det norske helsevesenet. I 2016 gav han ut livsstilsboka *Hemmeligheten : slik lever du godt - lenge*. I 2018 gav han ut boka *Hjerte for hjerte*. Zahid har vore spaltist i *[[Verdens Gang|VG]]* *Helg* og med i LHL sit ekspertpanel. Han er ikkje-truande og har uttalt seg offentleg om å forlata islam.

Wasim er fast deltager i TV-serien *[[Hva feiler det deg?]]* på NRK. Han vann sesong 1 av kvissprogrammet *[[Alle mot alle]]* på TVNorge saman med Astrid Nylander-Almaas i 2020

Han har òg ein YouTube-kanal som pr. september 2021 har 68 000 abonnement. På kanalen delar han tankar og opplevingar og driv folkeopplysning.

## Bibliografi

* 2013 *På liv og død : en leges bekjennelser* Kagge forlag ISBN 978-82-489-1347-4
* 2016 *Hemmeligheten : slik lever du godt - lenge* Kagge forlag ISBN 978-82-489-1798-4
* 2018 *Hjerte for hjerte* Gyldendal forlag ISBN 978-82-055-1735-6

## Kjelder

**Denne artikkelen bygger på «[[:nb:Wasim Zahid|Wasim Zahid]]» frå ,  den 30. oktober 2021.*  
 
## Bakgrunnsstoff
*''Wasim Zahid'' på Internet Movie Database (IMDb)
Det nordkoreanske kvinnelandslaget i handball

**Nord-Korea sitt kvinnelandslag i handball** er det kvinnelege landslaget i handball for Nord-Korea. Det representerer landet i internasjonale handballturneringar, og vert regulert av Handball Association of the DPR Korea. Landslaget kvalifiserte seg til sin internasjonale turnering i 1990.

## Resultat i internasjonale turneringar
*Resultata som er vist under er berre turneringar der Nord-Korea har delteke. Turneringar dei ikkje har tatt del i er ikkje førte opp.*

### Asiameisterskap

*  1991: 4.-plass
*  1993: 3.-plass
*  1999: 4.-plass

*  2000: 3.-plass
*  2010: 5.-plass
*  2012: 5.-plass

### Asialeikane

*  1990: 4.-plass
*  1998: 2.-plass
*  2002: 5.-plass

*  2010: 6.-plass
*  2018: 7.-plass

## Sjå òg
* Det nordkoreanske herrelandslaget i handball

## Bakgrunnsstoff
* Profil på IHFs nettside
Bill Brown

**Bill Brown**, fullt namn **William Dallas Fyfe Brown**, () var ein britisk-kanadisk fotballspelar frå Arbroath i Skottland. Han var målvakt.
## Karriere
### Klubbspel
Brown hadde kontrakt med Dundee frå 1949 til 1959. Han vakta målet då klubben hausten 1951 vann den skotske ligacupfinalen med 3-2 over Rangers FC. I 1959 vart han overført til Tottenham Hotspur mot 16&nbsp;500 pund. Han var med i det suksessrike mannskapet som i 1961 vann både ligaen og FA-cupfinalen. Etter Pat Jennings kom til klubben i 1964 vart han benkeslitar til han hausten 1966 gjekk vidare til Northampton Town. Sommaren 1967 utvandra han til Canada.

### Landslagsspel
Brown spelte 28 landskampar for det skotske landslaget i tida 1958-65. Han debuterte mot Frankrike under Fotball-VM 1958 i Örebro.

### Merittar
*Skotsk ligacupvinnar: 1951 med Dundee
*Engelsk ligameister: 1961 med Tottenham
*Engelsk FA-cupvinnar: 1961 og 1962 med Tottenham
*Vinnar av cupvinnarcupen: 1963 med Tottenham

## Kjelder

**Denne artikkelen bygger på «[[:en:Bill Brown (footballer, born 1931)|Bill Brown (footballer, born 1931)]]» frå ,  den 30. oktober 2021.* *eu-football
Johnny Byrne

**Johnny Byrne**, fullt namn **John Joseph Byrne**, () var ein britisk-sørafrikansk fotballspelar frå ein landsby i Surrey. Han var angrepsspelar og flittig målskårar for Crystal Palace FC og West Ham United.

### Klubbspel
Byrne ligadebuterte seint i 1956 på tredjedivisjons-laget Crystal Palace FC. I 1962 vart han overført til West Ham United mot 65&nbsp;000 pund. Våren 1964 var han med om å vinne FA-cupen då West Ham sikra seg klubbens fyrste store pokal. I 1967 returnerte han til Crystal Palace, eit knapt år seinare melde han seg til teneste for Fulham FC. Sommaren 1969 utvandra han til Sør-Afrika, spelte der i fire år på Durban City.

### Landslagsspel
Frå november 1961 til april 1965 spelte Byrne 11 landskampar for England og skåra 8 mål, seks av dei i løpet av mai 1964.

### Merittar
*Vinnar av FA-cupen: 1964 med West Ham United

I 1969 utvandra han til Sør-Afrika, døydde i Cape Town.

## Kjelder

**Denne artikkelen bygger på «[[:en:Johnny Byrne (footballer)|Johnny Byrne (footballer)]]» frå ,  den 30. oktober 2021.*
FA-cupfinalen i fotball 1964

**FA-cupturneringa i fotball 1964** vart avslutta med finale på Wembley stadion i London 2. mai 1964. Framfor 90&nbsp;000 tilskodarar vann West Ham United frå London klubbens aller fyrste FA-pokal ved å slå andredivisjons-laget Preston North End med 3 mot 2.

### Kampen
Doug Holden sende Preston i føringa i det 10. minutt av kampen, omgåande utlikna John Sissons. Fem minutt før pausesignalet gjekk Preston opp til 2-1 ved Alex Dawson. Sju minutt ut i andre omgang utlikna Geoff Hurst. Berre sekund før ordinær tid var ute, var Ronnie Boyce frampå og stussa eit innlegg forbi ein forsvarar og målvakta i mål.

**West Ham** sitt vinnarlag: Jim Standen, John Bond, Ken Brown, Bobby Moore (kaptein), Jack Burkett, Eddie Bovington, Peter Brabrook, Ronnie Boyce, Johnny Byrne, Geoff Hurst, John Sissons.

**Preston** stilte med: Alan Kelly, George Ross, Jim Smith, Nobby Lawton (kaptein), Tony Singleton, Howard Kendall, Dave Wilson, Alec Ashworth, Alex Dawson, Alan Spavin og Doug Holden.

Arthur Holland dømde kampen.

## Kjelder

**Denne artikkelen bygger på «[[:en:1964 FA Cup Final|1964 FA Cup Final]]» frå ,  den 30. oktober 2021.*
Cyrille Regis

**Cyrille Regis** () var ein britisk fotballspelar, fødd i Fransk Guyana. Han spelte midtspiss på West Bromwich Albion i sju sesongar, og like lenge på Coventry City.

### Klubbspel
Regis fekk kontrakt med West Bromwich sommaren 1977 og var ein flittig målskårar for fyrstedivisjonslaget i sju år. I 1984 flytta han over til Coventry City mot 250&nbsp;000 pund. Våren 1987 var han med om å sikre klubben sitt einaste trofe. Den 16. mai spelte han heile kampen då Tottenham Hotspur vart slått 3 – 2 i finalen i FA-cupen. Etter å ha vore benkeslitar ei tid, gjekk han sommaren 1991 vidare til Aston Villa. Perioden 1993-96 spelte han ein sesong i kvar av klubbane Wolverhampton Wanderers, Wycombe og Chester.

### Landslagsspel
Regis deltok i 5 av England sine landskampar, fire i 1982 og den siste hausten 1987. Han var innbytar i tre av kampane, skåra ingen mål.

### Merittar
*Vinnar av FA-cupen: 1987 med Coventry City

Regis døydde av hjartestans.

## Kjelder

**Denne artikkelen bygger på «[[:en:Cyrille Regis|Cyrille Regis]]» frå ,  den 30. oktober 2021.*  

*eu-football
Coventry City

**Coventry City Football Club** er ein profesjonell fotballklubb heimehøyrande i Coventry i West Midlands i England. Klubben vart skipa i 1883 og kom med i The Football League i 1919. KLubben spelte i 1. divsjon og Premier League samanhengande frå 1967 til 2001, den einaste perioden Coventry City har spelt toppserie-fotball. I 1987 vann laget FA-cupen gjennom siger 3 mot 2 i finalen mot Tottenham Hotspur på Wembley stadion.
 
Coventry City spelar i lyseblå drakter. Highfield Road var heimebane frå 1899 til 2005, sidan då spelar laget på eit stadion med plass til 32&nbsp;609 tilskodarar.

Fire Coventry-spelarar har gjort teneste for Englands landslag i fotball: Reg Matthews, Danny Thomas, Cyrille Regis og Dion Dublin.

## Kjelder

**Denne artikkelen bygger på «[[:en:Coventry City F.C.|Coventry City F.C.]]» frå ,  den 30. oktober 2021.*
Bjørn Tomren

**Bjørn Tomren** () er ein norsk jodlar, strupesongar, visesongar, komikar og komponist frå Tomrefjord i Møre og Romsdal dit han flytta frå Isfjorden i Rauma då han var 3 år gamal.

Han vart kjend under artistnamnet Polkabjørn i polka- og jodleduoen «Polkabjørn og Kleine Heine». Etter starten i 2006 opptredde dei på festivalar, barar og som konferansierar. Dei opptredde under ski-VM i 2011 i Oslo. I det høvet laga dei låten «I like to ski» med Daniel Herskedal, Ole Edvard Antonsen og Hallvar Djupvik.

Tomren har drege Noreg på langs på fire ulike måtar: på ski, til fots, padlande og roande. Han er låtskrivar og spelar i visegruppa «Kniven på strupen» saman med Ole Paus, strupesongtrioen «Huurd Altan Hangai Tu», americanabandet «The Thomas Quickstep Experience», salmesongtrioen «Samantha Foxtrot», elektronikaduoen «FIK», pønkbandet «Tomra Konfeksjon», coverbandet «Ni Hong And te Clay He Hos» og salmesongkollektivet «Tomra Pjolter- og Salmesangforening».

Tomren gav i 2019 ut sitt fyrste album, *Bad Science Fiction*. 

I 2021 vann han den tiande sesongen av NRK-programmet *[[Stjernekamp]]*. Han heldt òg konsert under Festspela i Bergen i 2021.

## Diskografi
### LP
* *Bad Science Fiction* – (Propeller Recordings, 2019)

## Kjelder

**Denne artikkelen bygger på «[[:nb:Bjørn Tomren|Bjørn Tomren]]» frå ,  den 30. oktober 2021.* 
*** oppgav desse kjeldene:*

## Bakgrunnsstoff
*
Arthur Balfour

**Arthur James Balfour** ( var ein britisk konservativ politikar som var statsminister i Storbritannia frå juli 1902 til desember 1905.

## Liv og gjerning
Allereie 21 år gammal arva Balfour stor rikdom. Frå 1874 til 1905 var han medlem av parlamentet og på ny frå 1906 til 1922. I 1885 fekk han i plass onkelen, Lord Salisbury, si konservative regjering. To år seinare vart han minister for Irland, i den rolla slo han ned opprør mellom bøndene, samstundes som han innførte tiltak mot fråverande godseigarar. År 1891 vart han parlamentarisk leiar for det konservative partiet i Underhuset. Han vart minister att då Salisbury i 1895 danna si tredje regjering. Under boarkrigen 1899-1902 syrgde han for at kinesiske arbeidarar var importert til gruvearbeid i Sør-Afrika, på vilkår som kritikken kalla slaveri. 

12. juli 1902 gjekk statsminister Salisbury av og systersonen Balfour tok over embetet. I den rolla motarbeidde han irsk sjølvstyre. Han inngjekk Entente cordiale, avtalen som slutta fred mellom dei gamle fiendane Storbritannia og Frankrike. Avtalen var elles sterkt medverkande til at Storbritannia i 1914 gjekk til krig mot Tyskland. Balfour vart rekna som ein svak statsminister, han gjekk av 4. desember 1905.

Perioden 1906-11 var Balfour førar for opposisjonen i parlamentet. I mai 1915 tok han over som marineminister i samlingsregjeringa leia av Herbert Asquith. Halvtanna år seinare, då David Lloyd George var statsminister, fekk Balfour posten som utanriksminister. Endå om han ikkje høyrde til den indre regjerings-sirkelen, kom han i 1917 til å stå bak Balfour-deklarasjonen som lovde jødane ein «nasjonalheim» i Palestina. Etter å ha underteikna Versaillestraktaten gjekk han av som utanriksminister i oktober 1919, men vart verande i regjeringa til 1922.

Balfour hadde ei filosofisk og tvitydig innstilling til livet. Han skal ha uttala at «Inkje noko er særleg viktig og få ting spelar ei rolle i det heile». Han levde ugift.

## Kjelder

*Arthur James Balfour i Store norske leksikon
**Denne artikkelen bygger på «[[:en:Arthur Balfour|Arthur Balfour]]» frå ,  den 30. oktober 2021.*
Ricotta

**Ricotta** er ein italiensk mysost, som opphaveleg har vorte laga av myse frå produksjon av saueost. Namnet ricotta kjem fra latin *recocta*, *kokt ein gong til*. Fersk ricotta er ein kvit, blaut, umodna ost som kan minne om cottage cheese i utsjånad. Han har ein mild, søtlig smak når han vert framstilt av fersk, søt myse.

## Kjelder

**Denne artikkelen bygger på «[[:nb:Ricotta|Ricotta]]» frå ,  den 29. oktober 2021.*
Knut Marius Djupvik

**Knut Marius Djupvik** () er ein norsk musikar frå Tomrefjord i Møre og Romsdal. Han fullførte i 2012 ein mastergrad i rytmisk musikk ved Universitetet i Agder og flytte til Oslo etter endt utdanning. Han har sidan levd av musikken og er vokalist i gruppene Red Hot og Soultrain.

I 2013 vann Djupvik songkonkurransen *The Voice* på TV 2 og i 2020 songkonkurransen *[[Stjernekamp]]* på NRK.

## Diskografi

## Kjelder

**Denne artikkelen bygger på «[[:nb:Knut Marius Djupvik|Knut Marius Djupvik]]» frå ,  den 30. oktober 2021.* 
*** oppgav desse kjeldene:*

## Bakgrunnsstoff
* 
*
Ingvild M.L. Halvorsen

**Ingvild Maria Leifsdatter Halvorsen** () er ein norsk sametingspolitikar. Ho representerer Nordkalottfolket frå Austre valkrins i perioden 2021–25 og sit i nærings- og kulturkomiteen.

## Kjelder
*Ingvild Maria Leifsdatter Halvorsen  på *sametinget.no*. Lese den 31.10.2021.
Vinegret

**Vinegret** () er ein russisk salat som også er utbreidd i andre land som tilhøyrte Sovjetunionen. Retten inneheld oppskorne kokte grønsaker (raudbete, potet, gulrot), oppskoren lauk og sylta grønsaker som sauerkraut og/eller sylteagurk. Ein kan også ha i andre  ingrediensar, som erter og bønner. Namnet kjem frå fransk *[[vinaigrette]]*, som retten kan ha som  dressing. Trass namnet treng ein ikkje ha eddik i moderne matlaging, men berre bruka ei matolje som solsikkeolje. Ein del tilset det sure vatnet frå sylteagurk eller sauerkraut.

Salaten er saman med russisk salat og sildesalat vanleg å servera ved zakuski, koldtbord til ulike feiringar.

Retten er svært utbreidd i Russland og Ukraina, men stammar frå vestlege salatoppskrifter som kom til området og blei tilpassa lokale tilhøve på 1800-talet. Opphavleg viste omgrepet  *vinegret* til alle typar oppskorne kokte grønsaker med ein eddikdressed. Seinare endra tydinga seg til å visa til einkvar blanda salat med raudbete. Nyare russiske og ukrainske kokebøker nemner framleis at det er mogleg å ha sopp, kjøt og fisk i retten, men dette er uvanleg å gjera.

## Galleri

File:Vinigret.jpg|Vinegret med bønner
File:Vinaigrette salad.jpg|Vinegret med erter


## Kjelder

**Denne artikkelen bygger på «[[:en:Vinegret|Vinegret]]» frå ,  den 31. oktober 2021.*  
 
## Bakgrunnsstoff

* Vinaigrette Recipe, Russian Recipes
* Vinaigrette Recipe with Sauerkraut and Beans
* Vinaigrette Recipe, Natasha's Kitchen
* Vinegret - Russian Beet and Sauerkraut salad
Claude Lévi-Strauss

**Claude Lévi-Strauss** () var ein fransk sosialantropolog, fødd i Brussel og død i Paris. Han var ein av dei antropologane i det 20. hundreåret med størst innverknad på faget, retninga han utvikla vert kalla strukturalismen. Fleire av arbeida hans har påverka fag som litteraturvitskap, folkloristikk, sosiologi og religionshistorie.

## Liv og virke
Frå 1935 til 1938 var Lévi-Strauss professor i sosiologi ved universitetet i São Paulo i Brasil. Deretter var han frå 1941 til 1945 tilsett ved New School for Social Research i New York, før han i 1946 til 1947 var fransk kulturattaché i Washington D.C. Frå 1950 arbeidde han ved École des Hautes Études i Paris og sidan 1959 som professor i sosialantropologi ved Collège de France i den same byen.

Lévi-Strauss var mykje oppteken av ulike samfunns filosofi og tenkemåte, deira oppfatning og klassifisering av tilværet. Han hevda at det menneskelege intellektet fylgjer dei same logiske grunnprinsippa overalt. Si strukturalistiske lære utvikla han til ein universalistisk modell til forståing av menneskelege samfunn og kulturar, der «gjenstandane» vert sett i eit globalt perspektiv. 

Ein grunnleggjande premiss for dei strukturalistiske teorisystema er postulatet om at menneskehjernen, fordi den alle stader er likt konstruert, sorterer inntrykka på same vis. Hjernen ordnar inntrykka gjennom motsetningar, kontrastar og relasjonar, ved å stille dei opp i binære opposisjonar.

Materialet henta Lévi-Strauss frå mytologi, folklore og sosiale organisasjonsformer. I sine analysar var han inspirert av franske antropologar og sosiologar som Marcel Mauss og Émile Durkheim, samt av nyare strukturell lingvistikk og marxistisk dialektikk.

Lévi-Strauss sikta mot å avdekke dei universelle strukturane som fører til ulike former for samfunn og religiøs praksis, til dømes totemisme andsynes kastesystem. 

Arbeidet hans påverka moderne filosofi. Mellom anna kritiserte han det eksistensialistiske synet til landsmannen Jean-Paul Sartre.

## Kjelder

*Sommerfelt, Axel: Claude Lévi-Strauss i Store norske leksikon på snl.no. Henta 31. oktober 2021.
Sildesalat

**Sildesalat** er ein salatrett som bruker sild som ein hovudingrediens.

Sildesalat er ein tradisjonell rett i Norden, laget av oppskoren spekesild og andre ingrediensar. Ei særleg dekorativ utgåve av sildesalaten blir tilreidd i ein bolle og kvelva på eit fat, for deretter å bli dekorert med striper eller sektorar av opphakka grønsaker i ulike fargar. Den dekorerte utgåva var opphavet til kallenamnet «sildesalaten» om unionsmerket i norske og svenske flagg i unionstida.

## Kjelder

**Denne artikkelen bygger på «[[:nb:Sildesalat|Sildesalat]]» frå ,  den 31. oktober 2021.*  
 
## Litteratur
* Asbjørnsen, Peter Christen (Clemens Bonifacius – pseudonym): *Fornuftigt Madstel. En tidsmæssig Koge- og Husholdningsbog*. P.F. Steensballe. Christiania 1864, s.167. (Ny utgave 1865, finnes også oversatt til dansk og svensk).
* Erken, Henriette Schønberg: *Stor kokebok for større og mindre husholdninger*, 14. utgave, Oslo 1941, s. 437.
* Hagdahl, Charles Emil: *Illustreret kogebog*, dansk utgave ved André Lütken, Kjøbenhavn 1883, s. 673-674.
* Schulze, M.: *Kogebog*, Kristiania 1895, s. 388.
* Winsnes, Hanna: *Lærebog i de forskjellige Grene af Huusholdningen*, Fjerde opplag, Christiania 1851, s. 351.
FA-cupfinalen i fotball 2008

**FA-cupfinalen i fotball 2008** fann stad på Wembley stadion i London 17. mai 2008, med 89&nbsp;874 tilskodarar på tribunane. Finalen sto mellom Portsmouth FC og Cardiff City, to klubbar som ikkje hadde spelt finale i FA-cupen etter andre verdskrigen. Dei to klubbane hadde kvar sin FA-pokal frå mellomkrigstida. Portsmouth sigra med 1 – 0.

### Kampen

28. minutt ut i kampen vart nigerianaren Nwankwo Kanu matchvinnar for Portsmouth då Cardiff-målvakta slo eit innlegg ut i feltet som han frå 3-4 meter lyfta over målvakta og i mål.

**Portsmouth** sitt vinnarlag: David James, Glen Johnson, Sol Campbell (kaptein), Sylvain Distin, Hermann Hreiðarsson, Lassana Diarra, John Utaka, Pedro Mendes, Niko Kranjčar, Sulley Muntari, Nwankwo Kanu. I siste halvdel av andre omgang kom etter tur David Nugent, Papa Bouba Diop og Milan Baroš på bana, ut gjekk Utaka, Mendes, Kanu.
 
Mike Dean dømde kampen.

## Kjelder

**Denne artikkelen bygger på «[[:en:2008 FA Cup Final|2008 FA Cup Final]]» frå ,  den 31. oktober 2021.*
Johan Vasara

**Johan Vasara** () frå Kautokeino er ein norsk, samisk politikar. Han vart utnemnd til statssekretær i samferdselsdepartementet den 29. oktober 2021.

Vasara var sametingsrepresentant for Arbeidarpartiet (Ap) i Ávjovarri valkrins frå 2013 til 2017. Frå 2015 til 2019 var han ordførar i Kautokeino.

## Verv i Sametinget

* 2013–2017 Sametingrepresentant; medlem av oppvekst-, omsorgs- og utdanningskomitéen
* 2013–? Delegat for Samisk parlamentarisk råd

## Kjelder

**Denne artikkelen bygger på «[[:nb:Johan Vasara|Johan Vasara]]» frå ,  den 31. oktober 2021.*  
 

* Sametinget: Johan Vasara
* NRK: Johan Vasara, Ap
Sol Campbell

**Sulzeer Jeremiah Campbell**, kjend som **Sol Campbell**, () er ein engelsk tidlegare fotballspelar frå London. Han var midtstoppar i klubbar som Tottenham Hotspur, Arsenal FC og Portsmouth FC. Perioden 1996-2008 deltok han i 73 landskampar for England.

## Karriere
### Klubbspel
Campbell debuterte for Tottenham i desember 1992, men det tok to år før han fekk fast plass i fyrsteellevaren. Sidan vart han ein nøkkelspelar i laget, kaptein då det vart siger mot Leicester City i ligacupfinalen 1999. Norske Steffen Iversen var då ein av lagkameratane hans.

Sommaren 2001 valde Campbell å skriv ny arbeidskontrakt med argaste byrivalen til Tottenham, Arsenal FC. Arsenal var då inne i ei suksessrik tid som Campbell ytte sitt til vart lengd. Såleis vart han så vel ligameister som vinnar av FA-cupen i 2002, året etter forsvarte laget triumfen FA-cupen. I 2004 vann Arsenal og Campbell ligaen på ny, medan det våren 2005 kom på plass enno ein FA-pokal i Arsenal-hyllla. Etter å ha vore plaga med skadar i 2005/6-sesongen, fekk Campbell sjansen til å toppe si tid som Arsenal-spelar. Under finalen 2006 i meisterligaen mot FC Barcelona gav han Arsenal leiinga 1–0, men måtte sjå at det spanske storlaget snudde til siger 2–1.

Sommaren 2006 gjekk turen til Portsmouth FC. Her var Campbell kaptein då klubben vann FA-cupfinalen 2008 gjennom å slå  Cardiff City. Perioden 2009-11 var han benkeslitar i tre ulike klubbar.

### Landslagsspel
Campbell sin landslagsdebut kom 18. mai 1996 mot Ungarn. Han fekk plass i troppa til europameisterskapen på heimebane, spelte færre enn ti minutt i turneringa som innbytar i oppgjeret mot Skottland.
Dei neste åra var Campbell ein gjengangar på landslaget. Perioden 1998 til 2006 deltok han i samtlege tre verdsmeisterskap og to europameisterskap. Hans einaste landskampsmål kom då England og Sverige spelte uavgjort 1–1 i VM i fotball 2002. Under verdsmeisterskapen 2006 var Campbell innbytar i ein einaste kamp, også då stod Sverige på motsett banehalvdel. Campbell spelte sin siste landskamp 21. november 2007, ein EM-kvalifiseringskamp på Wembley stadion som enda med tap mot Kroatia.

### Merittar
*Ligameister: 2002 og 2004 for Arsenal FC
*Vinnar av FA-cupen: 2002, 2005 for Arsenal FC og 2008 for Portsmouth FC
*Tapande finalist i meisterligaen: 2006 for Arsenal FC
*Vinnar av ligacupen: 1999 for Tottenham

## Kjelder

*eu-football
----
**Denne artikkelen bygger på «[[:en:Sol Campbell|Sol Campbell]]» frå ,  den 31. oktober 2021.*
Niko Kranjčar

**Niko Kranjčar** () er ein kroatisk tidlegare fotballspelar frå Zagreb. Han spelte på ei rekke lag i heimlandet og utanlands, lengst hos Dinamo Zagreb og Portsmouth FC. Perioden 2004-13 deltok han i 81 av Kroatia sine landskampar. Han var offensiv midtbanespelar.

### Klubbspel
Kranjčar spelte på Dinamo Zagreb frå 2001 til han i januar 2005 vart overført til rivalen Hajduk Split. I tida med Dinamo vann han tre cupfinalar og vart seriemeister i 2003. Etter overgangen til Hajduk var han med å sikre klubben frå Split topplassen i den kroatiske fotballserien. Sommaren 2006 skreiv Kranjčar kontrakt med Portsmouth FC, og var sterkt delaktig til at laget vann FA-cupen 2008. Frå hausten 2009 til 2015 gjorde han, etter tur, teneste i Tottenham Hotspur, Dynamo Kyiv, Queens Park Rangers, utan noko anna suksess enn opprykk for QPR. Endå mindre åtgaum skapte ein skadeplaga spelar i New York Cosmos og Rangers FC.

### Landslagsspel
Kranjčar fekk sin landslagsdebut 18. august 2004, då faren Zlatko Kranjčar var landslagssjef. Dei neste ni åra spelte han mykje godt fast på Kroatia sitt landslag, deltok i Fotball-VM 2006, europameisterskapen i 2008 og 2012. Fram til og med sine to siste kampar i oktober 2013 skåra han 15 landslagsmål. Mellom anna skåra han då Kroatia den 21. november 2007 vann 3–2 på Wembley stadion i London, og dermed eliminerte England frå Fotball-EM 2008. Kranjčar skåra elles sigersmålet då Noreg gjekk på eit 1–2-tap i Zagreb den 12. oktober 2010.

### Merittar
*Seriemeister i Kroatia: 2003 for Dinamo Zagreb, 2005 for Hajduk Split
*Kroatisk cupvinnar: 2001, 2003, 2004 for Dinamo Zagreb
*Vinnar av FA-cupen: 2008 for Portsmouth

## Kjelder

**Denne artikkelen bygger på «[[:en:Niko Kranjčar|Niko Kranjčar]]» frå ,  den 31. oktober 2021.*  

*eu-football
Joe Cole

**Joseph John Cole,** kjend som **Joe Cole**, () er ein engelsk tidlegare fotballspelar frå London. Han var offensiv midtbanespelar for ei rad klubbar i England og utanlands, fyrst og fremst er hans aktive karriere knytt til London-laga Chelsea FC og West Ham United. Perioden 2001-10 deltok Cole i 56 av England sine landskampar.

### Klubbspel
Cole debuterte for West Ham i januar 1999. Etter at klubben rykte ned frå toppdivisjonen i 2003, sa han nei til ny kontrakt. Same sommaren vart han overført til Chelsea FC mot 6,6 millionar pund. Fram til 2010 var han med å vinne ei rad titlar med den nye rikmannsklubben frå vest i London. Tidt og ofte desse åra veksla ha mellom å vere med i fyrsteellevaren og kome på bane som innbytar. 

Etter å ha vunne tre ligameisterskap, to FA-cupfinalar og ein ligacupfinale, drog han sommaren 2010 vidare til Liverpool FC. Fram til 2016 gjorde han elles teneste i franske Lille OSC, West Ham, Aston Villa og Coventry City.

### Landslagsspel
Cole fekk sin landslagdebut 25 . mai 2001. Han spelte for England både i Fotball-VM 2002, 2006 og 2010. Under verdsmeisterskapen i Sør-Afrika var han innbytar då Tyskland i oktofinalen sende England heim med tap 1–4. Det vart hans siste av 56 landskampar, i berre 10 av dei var han på bana i samtlege 90 minutt. Han skåra 10 landslagsmål. 

### Merittar
*Ligameister: 2005, 2006 og 2010 med Chelsea FC
*Vinnar av FA-cupen: 2007 og 2009 med Chelsea FC
*Vinnar av ligacupen: 2005 med Chelsea FC
*Tapande finalist i meisterligaen: 2008 med Chelsea FC

## Kjelder

**Denne artikkelen bygger på «[[:en:Joe Cole|Joe Cole]]» frå ,  den 31. oktober 2021.*  

*eu-football
Øyvind Lindbäck

**Øyvind Lindbäck** () er ein norsk sametingspolitikar som sidan 2021 sit på Sametinget for Nordkalottfolket frå Ávjovárri valkrins.

## Kjelder

* Øyvind Lindbäck på *sametinget.no*. Lese den 31.10.2021.
Ann-Britt Eira Sara

**Ann-Britt Eira Sara** () er ein norsk sametingspolitikar. Ho representerer Arbeidarpartiet frå Ávjovárri valkrins i perioden 2021–2025. Sara er leiar i oppvekst-, omsorg- og utdanningskomiteen og varamedlem i Samisk parlamentarisk råd. Av yrke er ho reindriftsutøvar og helsearbeidar.

## Kjelder

*
Knut Einar Kristiansen

**Knut Einar Kristiansen** () er ein norsk sametingspolitikar. Han representerer Nordkalottfolket frå Ávjovárri valkrins i perioden 2021–2025. 

Kristiansen er medlem i plenumsleiinga og i oppvekst-, omsorgs- og utdanningskomiteen. Av yrke er han fiskar.

## Kjelder
*Knut Einar Kristiansen på *sametinget.no*. Lese den 31.10.2021.
Per Johnny Sara

**Per Johnny Persen Sara** (fødd i 1977) er ein norsk sametingspolitikar. Han representerer Norske Samers Riksforbund frå Nordre valkrins i perioden 2021–2025. Sara er medlem i plan- og finanskomiteen. Av yrke er han planleggingsleiar.

## Kjelder
*Per Johnny Persen Sara på *sametinget.no*. Lese den 31.10.2021.
Gry Hege Warth

**Gry Hege J. Warth** () er ein norsk sametingspolitikar. Ho representerer Nordkalottfolket frå Nordre valkrins i perioden 2021–2025, og er medlem i nærings- og kulturkomiteen. Av yrke er ho kjøkenassistent.

## Kjelder
*Gry Hege J. Warth på *sametinget.no*. Lese den 31.10.2021.
Sara Katrine Aleksandersen

**Sara Katrine Aleksandersen** () er ein norsk sametingspolitikar. Ho representerer Norske Samers Riksforbund frå Gáisi valkrins. Aleksandersen er medlem i nærings- og kulturkomiteen og i plenumsleiinga.

## Kjelder
*